Pituushyppy

thumb
Pituushyppy on yleisurheilulaji, jossa päämääränä on suorittaa pituussuunnassa mahdollisimman pitkä hyppy. Nopea vauhdinotto ja korkea loikka lankulta ovat lajissa menestymisen keskeisiä tekijöitä. Siksi ei olekaan yllättävää, että monet pikajuoksijat, kuten Carl Lewis ja Marion Jones, ovat kilpailleet menestyksekkäästi pituushypyssä. 

Pituushyppy on ollut nykyaikaisten kesäolympialaisten ohjelmassa niiden alusta lähtien. Vuosina 1900–1912 olympialajeihin kuului myös vauhditon pituushyppy.

 Säännöt 
pienoiskuva|right|Punainen lippu nousee yliastutun hypyn merkiksi ja Salim Sdirin suoritus GE Money -kisassa on hylätty.
Kilpailijat ottavat hyppyyn vauhtia radalta, joka on päällystetty samalla materiaalilla kuin kentän juoksurata. Vauhdinottoradan päässä on radasta hieman korotettu lankku, johon vahalla merkityn hyppyrajan takaa kilpailijan täytyy suorittaa hyppynsä. Rajalta tai sen jälkeen tehdyn hypyn katsotaan olevan yliastuttu, ja se hylätään. Hylkääminen on seurauksena myös, jos kilpailija ei aloita hyppyään ennen hänelle kilpasuoritukseensa varatun ajan täyttymistä. Laskeutuminen tapahtuu hiekalla täytettyyn kuoppaan. Hypyn pituus saadaan selville, kun mitataan matka lankun hyppyrajasta kilpailijan taaimmaisimpaan jälkeen hiekassa. Matkaa ponnistuskohdasta hyppyrajalle ei lasketa mukaan tulokseen.

Arvokisoissa pituuskilpailu koostuu kahdesta vaiheesta. Ensin on karsinta, johon kaikki kisaan päässeet ottavat osaa. Jokaiseen kisaan määrätään etukäteen valmiiksi karsintaraja, jonka ylittämällä kilpailija pääsee automaattisesti finaaliin. Jos vähintään 12 kilpailijaa ei ole ylittänyt rajaa, otetaan finaaliin mukaan 12 parasta tulosten perusteella. Jos tällöin 12:nnella on sama tulos kuin yhdellä tai useammalla seuraavaksi sijoittuneella, kunkin toiseksi paras hyppy ratkaisee jatkoon pääsijän. Jos sekin on yhtä pitkä, ratkaisee kolmanneksi pisin hyppy. Jos vielä sekin on yhtä pitkä, kaikki edelleen tasoissa olevat kilpailijat pääsevät finaaliin. Joissakin kilpailuissa (esimerkiksi sisäratojen arvokilpailuissa ja Kalevan kisoissa) finaaliin kelpuutetaan 12 parhaan sijasta vain kahdeksan parasta. Finaali, joka on kilpailun toinen vaihe, alkaa niin, että kaikki mukaan päässeet kilpailijat hyppäävät kolme hyppyä, minkä jälkeen 8 parasta pääsee kolmelle viimeiselle kierrokselle.

Finaalissa pisimmän hypyn tehnyt julistetaan voittajaksi. Jos kaksi tai useampi saa saman tuloksen, ratkaisee näiden hyppääjien toiseksi pisin hyppy keskinäisen paremmuuden, sen jälkeen tarvittaessa kolmanneksi pisin ja niin edelleen. Jos kaikki hypyt ovat yhtä pitkiä, sija jaetaan.

Suurin sallittu myötätuuli ennätyshypyissä on 2 metriä sekunnissa.

Tulokset mitataan täysinä senttimetreinä.

 Tekniikka 
Pituushyppysuorituksen tärkeät vaiheet ovat vauhdinotto, kaksi viimeistä askelta, ponnistus, ilmalento ja alastulo. Ponnistusnopeuden merkitys näkyy siinä, että moni pituushyppääjä on myös erinomainen pikajuoksija. Kolme merkittävintä pituushypyn hyppytekniikkaa ovat saksaus, keriminen ja tempaus. Saksaus on huippuhyppääjien yleisimmin käyttämä tekniikka mutta myös vaikein opetella. Siinä hyppääjä tekee jaloillaan useita saksausliikkeitä kuin jatkaen juoksuaan ilmassa. Kerimisessä ilmalentoa tehostetaan viemällä kädet ensin alhaalla taakse, sitten ylös ja lopuksi eteen. Tempauksessa jalat ja kädet kurotetaan mahdollisimman kauas lantiosta, ja jalat työnnetään eteen vasta hypyn lakipisteen jälkeen.

 Ennätykset 
Pituushyppy on tunnettu pitkäikäisistä maailmanennätyksistään. Vuonna 1935 Jesse Owens hyppäsi maailmanennätyksen 813 senttimetriä, joka rikottiin vasta vuonna 1960. Myöhemmin Bob Beamon hyppäsi 890 senttimetriä vuoden 1968 olympialaisissa eikä sitä pidempiä nähty kuin vasta vuonna 1991, jolloin Mike Powell hyppäsi Tokion MM-kilpailuissa voimassa olevan maailmanennätyksen 895 senttimetriä. Vuonna 1995 Iván Pedroso tosin hyppäsi 896 cm, mutta ennätystä ei ilmoitettu ratifioitavaksi, koska toimitsija oli seissyt tuulimittarin edessä, joka näytti sallittua lukemaa 1,2 metrin myötätuulta.

Nykyistä naisten maailmanennätystä 752 senttimetriä pitää hallussaan Neuvostoliittoa edustanut Galina Tšistjakova. Hyppy tehtiin Leningradissa vuonna 1988.

Miesten Suomen ennätys oli pitkään Rainer Steniuksen vuonna 1966 hyppäämä (ja Jarmo Kärnän myöhemmin sivuama) 816 senttimetriä, kunnes Tommi Evilä paransi sitä hyppäämällä 818 senttimetriä vuoden 2005 yleisurheilun MM-kilpailuiden pituushypyn karsinnassa elokuussa 2005. Evilä paransi SE-tulosta Suomi–Ruotsi-maaottelussa Göteborgissa sentillä samana vuonna. Kesäkuussa 2008 Evilä hyppäsi 822 senttimetriä niin ikään Göteborgissa. Se säilyi ennätyksenä kesäkuuhun 2020, jolloin Kristian Pulli hyppäsi 827 senttimetriä Espoossa.

Naisten Suomen ennätystä pitää hallussaan Ringa Ropo tuloksella 685 senttimetriä, joka on hypätty Lahdessa elokuussa 1990.

 Pituushyppy arvokilpailuissa 

Pituushyppy on yksi nykyaikaisten olympialaisten yleisurheilun alkuperäisiä kilpailutapahtumia. Se on ollut lajivalikoimassa vuodesta 1896. Naisten pituushyppy tuli kisaohjelmaan vuonna 1948. Olympiahistorian alkuvuosina kilpailutapahtumia oli kaksi, kun olympiamitalit ratkaistiin myös vauhdittomassa pituushypyssä. yleisurheilun maailmanmestaruuskilpailuissa pituushyppy on ollut ensimmäisistä MM-kilpailuista alkaen, vuodesta 1983. Menestynein maa arvokilpailuissa on ollut Yhdysvallat.

Kymmenen parasta hyppääjää

Maailma

MiehetLong Jump All Time Men iaaf.orgLong Jump All Time Men (indoor) iaaf.org
 Tulos  Tuuli  Urheilija  Paikka  Pvm 1.  895  +0,3   Mike Powell  Tokio  30.8.1991 2.  890  +2,0   Bob Beamon  México  18.10.1968 3.  887  -0,2   Carl Lewis  Tokio  30.8.1991 4.  886  +1,9   Robert Emmijan  Tsaghkadzor  22.5.19875.  874  +1,4   Larry Myricks  Indianapolis  18.7.1988 874  +2,0   Erick Walder  El Paso  2.4.1994 874  -1,2   Dwight Phillips  Eugene  7.6.2009 8.  873  +1,2   Irving Saladino  Hengelo  24.5.20089.  871  +1,9   Iván Pedroso  Salamanca  18.7.1995 871i  0,0   Sebastian Bayer  Torino  8.3.2009

NaisetLong Jump All Time Women iaaf.org
 Tulos  Tuuli  Urheilija  Paikka  Pvm 1.  752  +1,4   Galina Tšistjakova  Leningrad  11.6.1988 2.  749  +1,3   Jackie Joyner-Kersee  New York  22.5.1994 3.  748  +1,2   Heike Drechsler  Neubrandenburg  9.7.1988 4.  743  +1,4   Anișoara Cușmir  Bukarest  4.6.1983 5.  742  +2,0   Tatjana Kotova  Annecy  23.6.2002 6.  739  +0,5   Jelena Belevskaja  Brjansk  18.7.1987 7.  737  -   Inesa Kravets  Kiova  13.6.1992 8.  733  +0,4   Tatjana Lebedeva  Tula  31.7.20049.  731  +1,5   Jelena Hlopotnova  Alma Ata  12.9.1985 731  -0,1   Marion Jones  Zürich  12.8.1998 731  +1,7   Brittney Reese  Eugene  2.7.2016

Suomi

Miehethttp://www.apulanta.fi/matti/yu/suomi.html#Pituus_miehet
 Tulos  Urheilija  Paikka  Pvm 1.  827  Kristian Pulli  Espoo  11.6.2020 2.  822  Tommi Evilä  Göteborg  28.6.2008 Bad Langensalza  5.6.20103.  816  Rainer Stenius  Los Angeles  6.5.1966 816  Jarmo Kärnä  Riika  4.6.1989 5.  811  Petteri Lax  Tampere  26.7.2008 6.  810  Arttu Pajulahti  Monachil  7.7.2017 7.  807  Henri Väyrynen  Potchefstroom  26.1.2016 8.  805  Roni Ollikainen  Jämsä  16.6.20129.  804  Pentti Eskola  Helsinki  4.7.1963 804  Pertti Pousi  Kuortane  22.6.1968

Naisethttp://www.apulanta.fi/matti/yu/suomi.html#Pituus_naiset
 Tulos  Urheilija  Paikka  Pvm 1.  685  Ringa Ropo  Lahti  9.8.1990 2.  679  Johanna Halkoaho  Budapest  21.8.1998 3.  669  Taika Koilahti  Lappeenranta  2.8.2019 4.  665  Heli Koivula-Kruger  Tallinna  21.7.20045.  663  Satu Ruotsalainen  Helsinki  30.8.1992 663  Natalia Kilpeläinen  Tampere  7.6.2006 7.  660  Tuula Rautanen  Varsova  4.8.1973 8.  659  Pirkko Helenius  Rooma  3.9.1974 9.  658  Ragne Kytölä  Helsinki  19.8.1990 10.  656  Senni Salminen  Turku  14.8.2020

  Lähteet  

*
Luokka:Seulonnan keskeiset artikkelit